OzLabs/hebrew-wiki-articles huggingface dataset:
אקסבייר טילמן

אקסבייר ג'סטיס טילמן האב (באנגלית: .Xavier Justis Tillman Sr; נולד ב-12 בינואר 1999) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הפאוור פורוורד.

==קריירת מכללות==
טילמן נולד בעיר גרנד ראפידס שבמישיגן, ובין השנים 2017–2020 למד באוניברסיטת המדינה של מישיגן. בעונתו השלישית בקבוצת האוניברסיטה, 2019/2020, העמיד ממוצעים של 13.7 נקודות, 10.3 ריבאונדים, 3.0 אסיסטים ו-2.1 חסימות למשחק, וזכה בתואר שחקן ההגנה של "מחוז Big Ten".

==קריירה מקצועית==
===ממפיס גריזליס===
טילמן נבחר בבחירה ה-35 של דראפט ה-NBA{{כ}} 2020 על ידי סקרמנטו קינגס, אשר העבירה אותו בטרייד לממפיס גריזליס. בעונתו הראשונה בממפיס שותף ב-59 משחקים, ורשם ממוצעים של 6.6 נקודות ו-4.3 ריבאונדים למשחק. ב-19 באפריל 2023 קבע שיא קריירה של 22 נקודות, במשחק פלייאוף מול לוס אנג'לס לייקרס.

===בוסטון סלטיקס===
בפברואר 2024 הועבר בטרייד לבוסטון סלטיקס, תמורת למאר סטיבנס ושתי בחירות דראפט.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| || ממפיס || 59 || 12 || 18.4 || 0.559 || 0.338 || 0.642 || 4.3 || 1.3 || 0.7 || 0.6 || 6.6
|- style="background-color: #EFEFEF;" ||
| || ממפיס || 53 || 2 || 13.2 || 0.454 || 0.204 || 0.648 || 3.0 || 1.2 || 0.9 || 0.3 || 4.8
|- ||
| || ממפיס || 61 || 29 || 19.3 || 0.614 || 0.267 || 0.551 || 5.0 || 1.6 || 1.0 || 0.5 || 7.0
|- style="background-color:#80BFFF; font-weight:bold;"		||
| קריירה || || 173 || 43 || 17.1 || 0.552 || 0.279 || 0.606 || 4.2 || 1.3 || 0.9 || 0.4 || 6.2
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-		
| || ממפיס || 3 || 0 || 6.0 || 0.200 || 0.000 || 0.000 || 1.0 || 0.3 || 0.3 || 0.0 || 0.7
|- style="background-color: #EFEFEF;" ||
| || ממפיס || 9 || 6 || 15.4 || 0.720 || 0.500 || 0.500 || 3.3 || 0.7 || 0.7 || 0.1 || 4.4
|- ||
| || ממפיס || 6 || 6 || 30.5 || 0.533 || 0.250 || 0.600 || 8.0 || 3.2 || 0.7 || 0.7 || 8.7
|- style="background-color:#80BFFF; font-weight:bold;"		|| 
| קריירה || || 18 || 12 || 18.9 || 0.573 || 0.286 || 0.545 || 4.5 || 1.4 || 0.6 || 0.3 || 5.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני בוסטון סלטיקס
קטגוריה:בחירות דראפט של סקרמנטו קינגס
קטגוריה:אמריקאים שנולדו ב-1999
בדיקת כוח הכבידה II

בדיקת כוח הכבידה II או בדיקת כוח הכבידה B (GP-B) הייתה ניסוי מבוסס לוויין לבדיקת שתי תחזיות לא מאומתות של תורת היחסות הכללית: האפקט הגיאודטי וגרירת המסגרת. זה אמור היה להתבצע על ידי מדידה, בדיוק רב, של שינויים זעירים בכיוון הספין של ארבעה גירוסקופים הכלולים בלוויין המקיף את כדור הארץ בגובה 650 ק"מ, וחוצה ישירות מעל הקטבים.

הלוויין שוגר ב-20 באפריל 2004 על רקטת דלתא II.<ref>
</ref> שלב הטיסה לחלל נמשך עד <time>2005</time>;<ref>
</ref> מטרת הלוויין הייתה למדוד את עקמומיות מרחב-זמן ליד כדור הארץ, ובכך את פיזור וכוון המתח-אנרגיה (הקשור לפיזור ולתנועת החומר בחלל) בכדור הארץ ובקרבתו. מדידה זו סיפקה מבחן של תורת היחסות הכללית, גרביטומגנטיות ומודלים קשורים. החוקר הראשי של ניסוי זה היה פרנסיס אווריט.

תוצאות ראשוניות אישרו את האפקט הגיאודטי הצפוי בדיוק של כ-1%<ref name="Gugliotta2009">
</ref> ודו"ח נאס"א <time datetime="2008-12"> מדצמבר 2008</time> הצביע על כך שהאפקט הגיאודטי אושר כטוב מ-0.5%.<ref>
</ref>

במאמר שפורסם בכתב העת "Physical Review Letters" בשנת <time>2011</time>, המחברים דיווחו על ניתוח הנתונים מכל ארבעת הגירוסקופים, בהתאמה טובה עם תחזיות תורת היחסות הכלליות.<ref name="PRL"></ref>

== סקירה כללית ==
בדיקת כוח כבידה II היה ניסוי גירוסקופ תורת היחסות שמומן על ידי נאס"א. המאמצים הובלו על ידי המחלקה לפיזיקה של אוניברסיטת סטנפורד עם לוקהיד מרטין כקבלן המשנה העיקרי. מדעני המשימה ראו בו את ניסוי תורת היחסות השני בחלל, לאחר השיגור המוצלח של גרביטציה פרוב A (GP-A) ב<time>-1976</time>.

תוכניות המשימה היו לבחון שתי תחזיות לא מאומתות של תורת היחסות הכללית: האפקט הגיאודטי וגרירת מסגרת. זה היה אמור להתבצע על ידי מדידה, בדיוק רב, של שינויים זעירים בכיוון הספין של ארבעה גירוסקופים הכלולים בלוויין כדור הארץ המקיף ב-650 ק"מ גובה, העובר ישירות מעל קטבי כדור הארץ. הגירוסקופים נועדו להיות כל כך נקיים מהפרעות שהם יספקו מערכת התייחסות כמעט מושלמת למרחב-זמן. זה יאפשר להם לחשוף כיצד החלל והזמן "מתעוותים" על ידי נוכחות כדור הארץ, ובכמה סיבוב כדור הארץ "גורר" איתו את החלל-זמן.

האפקט הגיאודטי הוא אפקט הנגרם על ידי מרחב-זמן "מעוקל" על ידי מסת כדור הארץ. ציר של גירוסקופ כאשר הוא מועבר במקביל סביב כדור הארץ בסיבוב שלם אחד, אינו מצביע בסופו של דבר לאותו כיוון כמו קודם. ניתן לחשוב על הזווית ה"חסרה" ככמות שהגירוסקופ "נשען עליה" לתוך השיפוע של עקמומיות המרחב-זמן. הסבר מדויק יותר לחלק עקמומיות החלל של הנקיפה הגיאודטית מתקבל על ידי שימוש בקונוס כמעט שטוח למודל של עקמומיות החלל של שדה הכבידה של כדור הארץ. קונוס כזה נעשה על ידי חיתוך "פרוסת פאי" דקה מעיגול והדבקה של הקצוות החתוכים זה לזה. הפרצסיה הגיאודטית המרחבית היא מדד לזווית "פרוסת העוגה" החסרה. בדיקת כוח המשיכה B הייתה אמורה למדוד את ההשפעה הזו בדיוק של חלק אחד ל-10,000, הבדיקה המחמירה ביותר של תחזיות תורת היחסות הכללית עד כה.

==קישורים חיצוניים==
* 

* 

==הערות שוליים==

קטגוריה:פיזיקה: ניסויים
לואיס מיילי

לואיס מיילי (באנגלית: Lewis Miley; נולד ב-1 במאי 2006 בסטנלי שבאנגליה) הוא כדורגלן אנגלי המשחק בעמדת הקשר בקבוצת ניוקאסל יונייטד מהפרמייר ליג.

== קריירת מועדונים ==
מיילי גדל במחלקת הנוער של ניוקאסל יונייטד. ב-28 במאי 2023 ערך את הופעת הבכורה שלו בקבוצה הבוגרת של המועדון, בתיקו 1–1 נגד צ'לסי במשחק המחזור ה-38 בפרמייר ליג לעונת 2022/2023. ב-7 בנובמבר 2023 ערך את הופעת הבכורה שלו בליגת האלופות, בהפסד 0–2 לבורוסיה דורטמונד במסגרת שלב הבתים לעונת 2023/2024.

== קישורים חיצוניים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ניוקאסל יונייטד
קטגוריה:אנגלים שנולדו ב-2006
באו זרים למקדשי

"באו זרים למקדשי" (לעיתים: "באו זרים במקדשי", או: "יאתיו") הוא שיר לחנוכה. המילים, שחוברו על ידי מהר"ם א"ש הם שני בתים מתוך פיוט ארוך לחנוכה, שהולחנו בשנת ה'תשמ"ג על ידי הרב דוד כוכב, בזמן היותו תלמיד בישיבת מרכז הרב. השיר מתאר את כניסת היוונים לבית המקדש ואת גזירות אנטיוכוס (שכללו השבתה של עבודת המקדש וכן ביטול של חגי ישראל ומועדיו) שנמשכו עד הצלחת מרד החשמונאים. השיר מייחס את כוחם של החשמונאים ככוח שניתן להם מאת הקב"ה ואליו מיוחסת גם הצלחת המרד: "אזרתם עוז וגבורה, לישע עמך יצאת, וגאלתם חיש מהרה".

השיר המקורי של מהר"ם א"ש בנוי באקרוסטיכון "אני מאיר בן יהודה חזק", ומסתיים בבקשת גאולה "חזק ואמיץ גואלינו ה' צבאות, שוב שנית לגאלנו ופקוד גפן זאת".

השיר בוצע על ידי עקיבא מרגליות ועל ידי אמנים נוספים.

== קישורים חיצוניים ==
* [https://www.nli.org.il/he/items/NNL_MUSIC_AL990039541070205171/NLI באו זרים במקדשי], באתר הספרייה הלאומית
* [https://hebrewbooks.org/pdfpager.aspx?req=32252&st=&pgnum=144 זמר נאה לחנוכה מאת מהר"ם א"ש], בתוך: איזנשטט, מנחם בן מאיר, זכרון יהודה, באתר היברובוקס

== ביאורים ==

== הערות שוליים ==

קטגוריה:שירים בעברית
קטגוריה:פיוטים לחנוכה
סויוז MS-04

סויוז MS-04 (ברוסית:Союз МС-04) היא חללית סויוז ששוגרה לחלל ב-20 באפריל 2017 מקוסמודרום בייקונור ונחתה ב-3 בספטמבר. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 51 לתחנת החלל הבין-לאומית.

סמל המשימה פותח על בסיס רעיון של פישר ויורצ'יחין.
==הצוות==
* פיודור יורצ'יחין - מפקד
* ג'ק פישר - מהנדס טיסה
* פגי ויטסון - מהנדס טיסה, בנחיתה בלבד (הגיע לחלל עם חללית סויוז MS-03)

===צוות גיבוי===
* סרגיי ריאזאנסקי - מפקד
* רנדולף ברזניק - מהנדס טיסה

==תיאור המשימה==
הכנות לטיסה החלו ביולי 2015. באוקטובר 2016 ברוסקוסמוס התקבלה החלטה לצמצם את הרכב הצוות הרוסי ל-2. הרכב מצומצם זה היה מתוכנן להישאר עד להפעלת מודול חדש "נאוקה" שתוכנן לסוף 2017. כמו כן הוחלו לדחות את השיגור למרץ 2017. בהמשך מועד השיגור נדחה ל-20 באפריל.

חללית "סויוז MS-04" שוגרה ב-20 באפריל 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית ב-20 באפריל ללא בעיות. באותה עת בתחנת החלל שהתה משלחת מס' 51 בפיקוד שיין קימברו.

צוות החללית הצטרף למשלחת שגדלה ל-5 אנשי צוות.

"סויוז MS-04" נשארה מחוברת לתחנת החלל כחללית חירום.

ב-3 בספטמבר 2017 החללית התנתקה מתחנת החלל וחזרה לכדור הארץ עם יורצ'יחין, פסקה ופגי ויטסון (הגיע לחלל בחללית סויוז MS-03). הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 52 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-04.htm מידע על הטיסה]
* [https://www.russianspaceweb.com/soyuz-ms-04.html תיאור המשימה]

==הערות שוליים==

קטגוריה:תוכנית סויוז
קטגוריה:2017 ברוסיה
סויוז MS-05

סויוז MS-05 (ברוסית:Союз МС-05) היא חללית סויוז ששוגרה לחלל ב-28 ביולי 2017 מקוסמודרום בייקונור ונחתה ב-14 בדצמבר. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 52 לתחנת החלל הבין-לאומית.

סמל המשימה פותח על בסיס סמל שהוגש בתחרות פתוחה בה השתתפו 700 אמנים.
==הצוות==
* סרגיי ריאזאנסקי - מפקד
* רנדולף ברזניק - מהנדס טיסה
* פאולו נספולי - מהנדס טיסה

===צוות גיבוי===
* אלכסנדר מיסורקין - מפקד
* מארק ואנדה חיי - מהנדס טיסה
* נוריסיגה קנאי - מהנדס טיסה

==תיאור המשימה==
חללית "סויוז MS-05" שוגרה ב-28 ביולי 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית באותו יום כעבור כ-6 שעות ללא בעיות. באותה עת בתחנת החלל שהתה משלחת מס' 52 בפיקוד פיודור יורצ'יחין.

צוות החללית הצטרף למשלחת שגדלה ל-6 אנשי צוות.

"סויוז MS-05" נשארה מחוברת לתחנת החלל כחללית חירום.

ב-14 בדצמבר 2017 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 53 לתחנת החלל הבין-לאומית.

יחידת נחיתה מוצבת כיום במוזיאון הטכני בקרבת מוסקבה.

==קישורים חיצוניים==

* [http://www.spacefacts.de/mission/english/soyuz-ms-05.htm מידע על הטיסה]
* [https://www.russianspaceweb.com/soyuz-ms-05.html תיאור המשימה]

==הערות שוליים==

קטגוריה:תוכנית סויוז
קטגוריה:2017 ברוסיה
משלחת מס' 51 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 51 (באנגלית: Expedition 51) הייתה משלחת לתחנת החלל הבין-לאומית שפעלה מ-10 באפריל 2017 ועד ל-2 ביוני 2017. מפקד המשלחת הייתה פגי ויטסון מארצות הברית. המשלחת פעלה במשך 53 ימים.

במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
==הרכב המשלחת==
{| class="wikitable"
!שם
!תפקיד
!חללית הגעה
!<small>10.04.2017–20.04.2017</small>
!<small>20.04.2017–02.06.2017</small>
!חללית חזרה
!הערות
|-
| פגי ויטסון||מפקדת המשלחת|| סויוז MS-03 || סויוז MS-04 || חבר משלחת מס' 50 ו-51
|-
| אולג נוביצקי||מהנדס טיסה|| סויוז MS-03 || סויוז MS-03 || חבר משלחת מס' 50 ו-51, מפקד טיסה "סויוז MS-03"
|-
| תומא פסקה||מהנדס טיסה|| סויוז MS-03 || סויוז MS-03 || חבר משלחת מס' 50 ו-51 
|-
| פיודור יורצ'יחין||מהנדס טיסה|| סויוז MS-04 || || סויוז MS-04 || חבר משלחת מס' 51 ו-52, מפקד טיסה "סויוז MS-04"
|-
| ג'ק פישר||מהנדס טיסה|| סויוז MS-04 || || סויוז MS-04 || חבר משלחת מס' 51 ו-52
|}

==פעילות המשלחת==
פעילות המשלחת החלה ב-10 באפריל 2017 עם עזיבת חללית סויוז MS-02 בה היה חלק של משלחת מס' 50. באותה עת בתחנת החלל נותרו 3 אנשי צוות.

נמשך טיפול בפינוי אספקה מחללית פרוגרס MS-05. החללית התחברה למודול "פירס" ב-19 ביולי עם 2,405 ק"ג אספקה. החללית התנתקה מתחנת החלל ביולי 2017.

ב-20 באפריל למודול "פואיסק" התחברה חללית "סויוז MS-04" וצוות המשלחת גדל ל-5 אנשים. 

ב-18 באפריל צוות לכד חללית מטען Cygnus CRS OA-7 בהמשך החללית חוברה למודול "יוניטי". עם החללית הגיעו 3,376 ק"ג אספקה כולל 34 לוויינים שונים ו-4 לוויינים מדגם Lemur-2 של בחברת Spire Global (שוחררו לחלל לאחר ניתוק החללית מתחנת החלל). החללית התנתקה מתחנת החלל ביולי.

ב-12 במאי ויטסון ופישר ביצעו פעילות חוץ-רכבית שנמשכה כ-4 שעות. במהלך הפעילות בוצעו פעולות תחזוקה ושינוי מקום מתאם של מערכת עגינה.

מ-15 במאי ועד ל-27 במאי בוצע שחרור למסלול 34 לוויינים שהגיעו בחללית אספקה. רובם כולל לוויין ישראלי היו חלק של פרויקט בין-לאומי QB50 לחקר אטמוספירה. 

ב-23 במאי ויטסון ופישר ביצעו פעילות חוץ-רכבית שנמשכה כ-3 שעות. במהלך הפעילות הוחלף ציוד פגום והותקנו אנטנות נוספות.

חברי המשלחת ביצעו מספר רב של ניסויים מדעים בתחומים שונים.

ב-2 ביוני נוביצקי ופסקה נכנסו לחללית "סויוז MS-03" וחזרו לכדור הארץ. פגי ויטסון נותרה בתחנת החלל. אחריות על תחנת החלל הבין-לאומית עברה למשלחת מס' 52 לתחנת החלל הבין-לאומית. פגי ויטסון נותרה בתחנת החלל.

==קישורים חיצוניים==

* [https://www.gctc.ru/main.php?id=3363 תיאור פעילות באתר רוסקוסמוס]
* [https://www.nasa.gov/mission/expedition-51/ מידע מאתר נאס"א]
* [http://www.spacefacts.de/iss/english/exp_51.htm פעילות משלחת מס' 51 בתחנת החלל הבין-לאומית]
* [https://tsniimash.ru/science/scientific-experiments-onboard-the-is-rs/cnts/research-program/iss_51_iss_52/ תיאור פעילות של הצוות הרוסי בתחנת החלל]
* [https://www.russianspaceweb.com/progress-ms-05.html נתונים על משימה של חללית אספקה פרוגרס MS-05]
* [https://web.archive.org/web/20180525132842/https://www.orbitalatk.com/news-room/feature-stories/OA7-Mission-Page/Documents/Cygnus_OA-7.pdf משימה של Cygnus OA-7]
 
==הערות שוליים==

 

קטגוריה:תחנת החלל הבין-לאומית
התענוג של חברתו

התענוג של חברתו (באנגלית: The Pleasure of His Company) הוא סרט קומדיה רומנטית אמריקאי משנת 1961 בבימויו של ג'ורג' סיטון, עם פרד אסטר, דבי ריינולדס ולילי פלמר בתפקידים הראשיים.

התסריט מבוסס על מחזה בשם זה שהועלה בברודוויי בשנת 1958.

פרד אסטר היה מועמד לפרס גלובוס הזהב לשחקן הטוב ביותר - סרט מוזיקלי או קומדיה על משחקו בסרט זה.

הסרט צולם בסן פרנסיסקו.

==תקציר העלילה==
ג'סיקה פול (דבי ריינולדס) עומדת להינשא לבחיר ליבה החוואי רוג'ר הנדרסון (טאב האנטר). היא לא ראתה את אביה הביולוגי המכנה פוגו (פרד אסטר) מאז שהייתה קטנה וכעת מנסים אמה קתרין (לילי פלמר) ובעלה השני ג'ים (גארי מילר) להתקשר עם פוגו המסתובב ברחבי העולם ולהזמינו לחתונה.

פוגו מגיע במפתיע ומתקבל בשמחה על ידי ג'סיקה והמשרת הסיני טוי. הוא איש חלקלק ושובה לבבות, דובר שפות רבות ומכיר מקומות ומאכלים רבים ברחבי העולם. ג'ים לעומתו הוא בנקאי יבשושי וחסר חוש הומור. למורת רוחו הוא מבחין שקתרין נמשכת לפוגו. פוגו לוקח את ג'סיקה למסעדה צרפתית והיא נשבית בקסמיו ובידיעותיו על העולם הגדול. גם ג'ים וגם רוג'ר לא סובלים את פוגו.

רוג'ר רב עם ג'סיקה והיא מחליטה לדחות את נישואיהם בשנה ולטוס עם אביה לטיול נוסף באירופה. פוגו מבין שעבר כל גבול והוא משלים בין הזוג הצעיר, מלווה את ג'סיקה בחתונה ורוכש שני כרטיסים לטיסה. ג'ים חושב שפוגו הולך לקחת את קתרין אתו. הוא נוסע אתה והם עוקבים אחרי פוגו לשדה התעופה ומתברר להם שהכרטיס השני שפוגו רכש, מיועד למשרת טוי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|פרד אסטר
|פוגו פול
|
|-
|דבי ריינולדס
|ג'סיקה פול
|
|-
|לילי פלמר
|קתרין דוהרטי
|
|-
|טאב האנטר
|רוג'ר הנדרסון
|
|-
|גארי מילר
|ג'ים דוהרטי
|
|-
|צ'ארלס ראגלס
|מקנזי סאבאג'
|הסבא
|-
|הרולד פונג
|טוי
|משרת סיני
|}

==קישורים חיצוניים==

* [https://www.tcm.com/tcmdb/title/4791/the-pleasure-of-his-company/#overview התענוג של חברתו], באתר TCM

קטגוריה:סרטי 1961
קטגוריה:סרטי קומדיה רומנטית אמריקאיים
קטגוריה:סרטים באנגלית
קטגוריה:סרטי דבי ריינולדס
פקודת מאכל כשר לחיילים

פקודת מאכל כשר לחיילים, התש"ט-1948 היא פקודה המחייבת לספק מזון כשר לחיילי צה"ל היהודים, ומהווה את הבסיס החוקי לכל כללי הכשרות בצה"ל, ובראשם הוראות הפיקוד העליון בנושא זה ופקודת מטכ"ל העוסקת בכך.

==היסטוריה חקיקתית==
הפקודה פורסמה על ידי מועצת המדינה הזמנית בעיתון רשמי ב-26 בנובמבר 1948, וניתן לה תוקף למפרע מ-18 בנובמבר. בדומה ליתר חוקי מועצת המדינה הזמנית, היא קרויה פקודה ולא חוק.

מועצת המדינה הזמנית חוקקה 52 פקודות ותקנות שעת חירום, ומאז כמעט כולן בוטלו או הוחלפו. פקודת מאכל כשר לחיילים נמנית עם הפקודות המעטות שנותרו בתוקף, ומאז שנחקקה לא שונתה.

==הוראות הפקודה==
זו פקודה קצרה מאוד, בת ארבעה סעיפים קצרים, שהעיקרי שבהם קובע "לכל החיילים היהודים בצבא ­הגנה לישראל יש להבטיח מאכל כשר". סעיף נוסף קובע: "שר הביטחון ושר הדתות ממונים על ביצוע פקודה זו." הסמכות שניתנה לשר הדתות נתונה כעת לשר לשירותי דת.

==בפסיקה==
פקודת מאכל כשר לחיילים נמצאת במרכזה של עתירה לבג"ץ של עמותת הפורום החילוני, המבקשת לאפשר לחיילים להחזיק ולצרוך חמץ בפסח בבסיסי צה"ל ומתקניו, ובלבד שלא יעשו כן בשטחים המיועדים
לאכילה ולהכנת מזון בבסיסים. טרם ניתן פסק דין בעתירה.

==קישורים חיצוניים==
* 
* 

==הערות שוליים==

מאכל כשר לחיילים
מאכל כשר לחיילים
מאכל כשר לחיילים
קטגוריה:כשרות
בית הכנסת באג' סבא

בית הכנסת באג' סבא הוא אחד מבתי הכנסת החשובים בצפון מזרח טהראן.<ref></ref> הוא נמצא ברחוב מוגדאם, בשכונת באג' סבא ברובע השביעי של טהראן.

שכונת באג' סבא הייתה בעבר אזור שקט ששכן מחוץ לעיר, בו התגוררו משפחות המלוכה. כיום השכונה קרובה מאוד למרכז העיר ואפשר למצוא בה מסעדות רבות, בתי קולנוע, מוזיאונים ותיאטראות.<ref></ref>

בית הכנסת הוקם על ידי קבוצת יהודים משכונת באג' סבא, ראשית בביתו של יהודי בשם סולימאן רזאגי, שהתגורר ברחוב מוגדאם, ולאחר מכן בביתו של שכנו סלים קרנדיאן. בשל גידול הקהילה, ועד הקהילה החליט לרכוש, בסיועו הכספי של הנדבן אשמון נומן, חלקת קרקע בקרבת מקום לשם הקמת מבנה שיכלול בית כנסת ומרכז תרבות.

בין השנים 1951 - 1952 נבנה בניין גדול בן שתי קומות, בשטח של 1,995 מ"ר. בקומה העליונה יש בית כנסת בעל קיבולת של 300 איש. בקומת הקרקע יש בית כנסת קטן יותר בעל קיבולת של 150 איש.<ref></ref>

בנוסף לכך נבנו שש כיתות לימוד, מסעדה, אולם אירועים ומרכז תרבות הכולל ספרייה.

רבו של בית הכנסת היה במשך שנים רבות הרב יוסף המדאני כהן, לימים רבה הראשי של יהדות איראן.

בחודשי החורף של שנת 2016 בית הכנסת התמוטט בשל נזקי מזג אוויר שהצטברו במשך שנים רבות. דר' הומאיון שמח, נשיא אגודת יהודי טהראן, קיבל את אישור הוועד המנהל של האגודה לבניית מבנה חדש עבור בית הכנסת. עד לבניית בית הכנסת החדש הוקם בחצר בית הכנסת מבנה זמני.<ref></ref>

== קישורים חיצוניים ==
* [https://www.pinterest.com/pin/synagogues-of-tehran-youtube--450571137693609564/ בתי כנסת בטהראן]

== הערות שוליים ==

באג' סבא
קטגוריה:יהדות איראן ופרס
באנון (גבינה)

גבינת באנון (בצרפתית: Banon) היא גבינה צרפתית המיוצרת באזור סביב העיירה באנון בפרובאנס, דרום מזרח צרפת.

ידועה גם בשם Banon à la feuille, זוהי גבינה לא מפוסטרת העשויה מחלב עיזים וצורתה עגולה, בסביבות 7 ס"מ בקוטר, 2.5 ס"מ בגובה ומשקלה סביב 100 גרם. הגבינה החריפה, הלא מבושלת ולא דחוסה, מורכבת מפטה (תוך הגבינה) לבן, רך ועדין שעטוף בעלי ערמונים ונקשר בחוט רפיה לפני המשלוח.

הגבינה המיוחדת הפרובנסיאלית בשם "גבינה חזקה" (Fromage fort) ממון ונטו נוצרת על ידי הנחת באנון צעיר בצנצנת חרס, תיבול שלו במלח ופלפל, כיסוי בחומץ ובאו דה וי (מין שנאפס), ולאחר מכן משאירים אותה במרתף קריר לתסיסה. המרקחת תפתח טעם עז יותר ויותר המסוגל להחזיק מעמד שנים רבות.

== היסטוריה ==
גבינות עיזים קטנות נוצרו בגבעות היבשות של פרובנס מאז התקופה הרומית. כפי שהיא נמכרת היום, הגבינה הוכנה לראשונה על ידי זוג בכפר Puimichel ליד העיירה באנון שבמחוז האלפים של פרובנאס עילית.

== ייצור ==
תקופת הבשלה נמשכת שבועיים, ולאחר מכן טובלים אותה ב"או דה וי" ועוטפים אותה בעלי ערמונים שעברו ריכוך ועיקור על ידי הרתחה בתערובת של מים וחומץ. הגבינה במיטבה בהכנתה בין האביב לבין הסתיו.

באנון זכתה בהסמכת כינוי מקור מבוקר (Appellation d'Origine Contrôlée (AOC)) בשנת 2003.

== ראו גם ==
* פונטינה
* רבלושון
* סטראקינו

== קישורים חיצוניים ==

* 
<div class="mw-content-ltr">
* [http://tout1fromage.canalblog.com/albums/les_fromages/photos/29182657-banon__alpes_de_haute_provence_.html Banon in Tout Un Fromage]
</div>

קטגוריה:גבינות עיזים
קטגוריה:גבינות צרפתיות
בנסי לאל

בנסי לאל (בהינדי: बंसी लाल; 26 באוגוסט 1927 – 28 במרץ 2006) היה פוליטיקאי הודי שכיהן כראש השרים של הריאנה וכשר ההגנה של הודו במהלך מצב החירום בהודו.

== ביוגרפיה ==
בנסי לאל נולד ב-26 באוגוסט 1927 בכפר גולגרה שבפנג'אב הבריטית (היום בהריאנה) למשפחה ג'אטית. לאל היה רואה חשבון ולאחר מכן נהג אוטובוס קודם שקיבל תואר במשפטים באוניברסיטת פנג'אב ולמד באוניברסיטה לחקלאות בהריאנה.

לאל עסק בעריכת דין, והיה נשיא לשכת עורכי הדין בבהאוויני בין 1957 ו-1958.

== קריירה פוליטית ==
ב-1960 נבחר לאל לרג'יה סבהה מטעם פנג'אב. הוא כיהן בו כהונה אחת, עד לאפריל 1966. במהלך תקופה זו התקרב לגולזרילאל נאנדה. בבחירות לאספה המחוקקת של הריאנה ב-1967, הבחירות הראשונות לאחר הקמת המדינה, נבחר לאל לחבר באספה.

לאחר הבחירות השניות לאספה, במאי 1968, נבחר לאל לראש השרים של הריאנה מטעם הקונגרס הלאומי ההודי. הוא נבחר בשנית לתפקיד ב-1972. ממשלתו נודעה כדכאנית וכוחנית, והוא הואשם ברדיפת התקשורת.

ב-1971 הלאימה ממשלתו שטח עבור חברת המכוניות שהקים סנג'אי גנדי, צעד שהפך אותו לאחד מהקרובים אל גנדי הבן.

ב-30 בנובמבר 1975 ביצעה אינדירה גנדי שינויים בהרכב ממשלתה, כשהיא מדיחה את שר ההגנה סווארן סינג ושר נוסף, ומינתה את לאל לשר בלי תיק בממשלתה. מיד לאחר מכן מונה לאל לשר ההגנה. בעקבות חזרתו לפוליטיקה הלאומית נבחר לאל בשנית לחבר ברג'יה סבהה ב-1976. הוא כיהן בתפקיד במהלך מצב החירום בהודו.

בינואר 1977 הכריזה על תום מצב החירום וקיום בחירות במרץ 1977. לאל התמודד על מקום בלוק סבהה, אך הפסיד. הקונגרס הובס בבחירות, ולאל הועמד לדין בעקבות טענות לשימוש ב-5 לקה רופי הודי מכספי תנועת הנוער של הקונגרס.

לאל נבחר ללוק סבהה בבחירות ב-1980, בהם חזרה אינדירה גנדי ומפלגת הקונגרס לשלטון. הוא התפטר מהרג'יה סבהה בעקבות בחירתו ללוק סבהה. ב-1984 צירף רג'יב גנדי את לאל לממשלתו כשר הרכבות.

ביוני 1986 התפטר לאל מהלוק סבהה ומממשלת הודו וחזר לכהן כראש השרים של הריאנה, אך בבחירות באוגוסט 1987 הובסה מפלגת הקונגרס בראשותו, והוא הפסיד במחוז הבחירה בו התמודד ולא נבחר לאספה המחוקקת של הריאנה. לאל האשים את מנהיגי הקונגרס, ובראשם רג'יב גנדי, בנפילתו, בעקבות הסכם לחלוקת המים בין פנג'אב והריאנה שנקבע בידי ממשלת רג'יב גנדי והעדיף את פנג'אב.

בבחירות ללוק סבהה ב-1989 נבחר לאל לחבר מטעם הקונגרס. במאי 1990 הקים את הריאנה ויקאס , ארגון שבסגרתו החל לקיים עצרות המוניות כדי לגייס תמיכה עממית. ב-1991 הפך הארגון למפלגה שהתמודדה ל בבחירות ב-1991 בברית עם מפלגת הג'נטה דאל.

בבחירות בהריאנה ב-1996 נצחה מפלגתו של לאל, כשהוא מקים ממשלת קואליציה בתמיכת מפלגת העם ההודית ומספר עצמאיים והוא שב לכהן כראש השרים. במהלך כהונתו זו ניסה להחיל איסור על מכירת משקאות משכרים, אך נאלץ לבטלו לאחר 21 חודש עקב אובדן הכנסות וחוסר שביעות רצון ציבורי.

בבחירות בהריאנה ב-2000 קיבלה מפלגת הריאנה ויקאס רק שני מושבים.

ב-2004 התמזגה המפלגה עם הקונגרס.

לאל נפטר בניו דלהי ב-28 במרץ 2006.

== קישורים חיצוניים ==

== הערות שוליים ==

קטגוריה:שרי ההגנה של הודו
קטגוריה:שרי ממשלות אינדירה גנדי
קטגוריה:ראשי ממשלות המדינות והטריטוריות של הודו
קטגוריה:הריאנה
קטגוריה:חברי הרג'יה סבהה
קטגוריה:חברי הלוק סבהה
קטגוריה:משפטנים הודים
קטגוריה:ראשי שרים מטעם הקונגרס הלאומי ההודי
קטגוריה:ילידי 1927
קטגוריה:נפטרים ב-2006
כפתור (ארץ)

תבליט שבוי ממקדש [[רעמסס השני באבידוס, ומתחתיו הכיתוב kftjw (כפתור)]]
כפתור (באכדית: kaptara,<ref name=":0">בנימין מזר, אנציקלופדיה מקראית כרך ד', מוסד ביאליק, 1962, ערך "כפתור, כפתר", עמ' 236</ref><ref></ref> באוגריתית: 𐎋𐎔𐎚𐎗 – כפתר)<ref name=":1"></ref> היא ארץ המוזכרת בטקסטים מהמזרח התיכון הקדום, ככל הנראה כרתים.

כַפְתַרַ מוזכר בטקסטים באכדית מהמחצית הראשונה של האלף ה־2 לפנה"ס; טקסטים ממָרי מזכירים חפצים שונים בתואר כַפְתַרֻ וכַפְתַרִתֻם (כפתורי וכפתורית). בלוח אשורי המתאר כנראה את מלכותו של סרגון מאכד או סרגון השני מוזכר כַפְתַרַ כאחת הארצות שהעלו לו מס, מעבר לַ"ים העליון" (הים התיכון).

בשירה האוגריתית מוזכר "כפתר" כמעון המרוחק של האל כושר וחסיס; בעלילות בעל וענת מופיע יחד עם "חכפת" (כנראה מצרים, ואולי ביתר דיוק נוף), ובלחש עלילת האלים הנאבקים בנחש מוזכר כפתר לבדו כמעון כושר וחסיס.<ref></ref>

רוב החוקרים מזהים את kftjw (כפתיו/כפתאו) מכתובות מצריות מהשושלת ה־18 כמתייחס לכרתים (מיעוט חוקרים סובר שהשם התייחס לחופי אסיה הקטנה).<ref>בנימין מזר, אנציקלופדיה מקראית כרך ד', מוסד ביאליק, 1962, ערך "כפתור, כפתר", עמ' 236–237</ref>

האזכוריים הקדומים מזוהים עם "כפתור" המוזכר במקרא כאי, מקור הפלשתים.<ref name=":2">בנימין מזר, אנציקלופדיה מקראית כרך ד', מוסד ביאליק, 1962, ערך "כפתור, כפתר", עמ' 237</ref> האי מזוהה עם כרתים, שבאלף השני לפנה"ס התקיימה בו התרבות המינואית וקיימה קשרים עם הסהר הפורה, ובעקבות נדידת עמים מצפון לאי נדחקו ממנו יושביו לסהר הפורה והיו לגויי ים.

== ראו גם ==
* כרתים
* כושר וחסיס
* פלשתים

== הערות שוליים ==

קטגוריה:איים בים התיכון
קטגוריה:מקומות קדושים
קטגוריה:מיתולוגיה כנענית
קטגוריה:אתרי המקרא
כאחלמה קבועה בעטרת

כאחלמה קבועה בעטרת הוא פיוט מסוגת מה נהדר שחובר על ידי רבי יוסף אבן אביתור במאה ה-10 ונאמר במנהגי ספרד ותימן בתפילת מוסף של יום הכיפורים, לאחר אמירת סדר העבודה.

הפיוט מתאר את פארו ואת מראהו של הכהן הגדול כאשר עבד בבית המקדש, ובפרט כאשר זכה להיכנס לקודש הקדשים במהלך עבודת יום הכיפורים.

==מבנה ותוכן הפיוט==
הפיוט בנוי משבעה טורים בני שתי צלעיות כל אחד. אקרוסטיכון הצלעיות יוצר "א (א)ני י (ש)סף בר יצחק". בכל טור, שתי הצלעיות חרוזות זו בזו. כל צלעית משווה את הכהן הגדול למשהו נאה. בתחילה (חמש השורות הראשונות) לאבנים טובות (רובן - אבני החושן) ולאחר מכן לגרמי השמיים ולמלאך.

==לקריאה נוספת==
* 
* [https://merhav.nli.org.il/primo-explore/search?query=any,contains,כאחלמה%20קבועה&sortby=rank&vid=NLI&mfacet=rtype,include,sound-album,1&mfacet=rtype,include,song,1&mfacet=rtype,include,ethnographic-recording,1&mfacet=rtype,include,item,1&lang=iw_IL הקלטות של ביצוע הפיוט] - חיפוש בקטלוג מרחב
===פירושים לפיוט===
* רבי 
* רבי 
* הרב 
* הרב 

==קישורים חיצוניים==
* 

==הערות שוליים==

קטגוריה:יוסף אבן אביתור
קטגוריה:פיוטי יום הכיפורים
קטגוריה:סדר העבודה
ואלנסה (גבינה)

וַאלַנְסֶה (בצרפתית: Valençay) היא גבינה המיוצרת במחוז ברי (Berry) שבמרכז צרפת. שמו נגזר מהעיירה ואלנסה במחוז אנדר.

== מאפיינים ==
הגבינה בולטת בצורתה כפירמידה קטומה, ואלנסה היא גבינת חלב עיזים לא מפוסטרת במשקל 200–250 גרם ובסביבות 7 ס"מ בגובה. הצבע הכחול-אפור הכפרי שלה נוצר על ידי התבניות הטבעיות היוצרות את קליפתה, ואז מוכהה באבק של פחם. לגבינה הצעירה טעם לימוני רענן, והתיישנות נותנת לה טעם אגוזי האופייני לגבינות עיזים.

הגבינה קיבלה הסמכה של כינוי מקור מבוקר (AOC) בשנת 1998 והפכה את ואלנסה לאזור הראשון שהשיג מעמד AOC הן לגבינה והן ליין שלה.<ref></ref>

== היסטוריה ==
המחוז ברי היה ביתם של גבינות רבות במשך מאות שנים, וייצר בין היתר את הסל-סור-שר, קרוטן דה שביניול ואת גבינת פוליני-סן פייר.

סיפור אפוקריפי (מפוקפק) אחד מספר כי נפוליאון שחזר ממסעותיו ההרסניים במצרים עצר בטירה בוואלנסה. הגבינה הפירמידלית המקומית שלהם עוררה בקיסר ככל הנראה זיכרונות לא נעימים, כיוון שלטענתו חתך את החלק העליון בזעם עם חרבו והשאיר את הצורה הקטומה ששרדה עד היום.<ref></ref>

== ייצור ==
גבינת אלנסה מהחווה.
מסננים את הגבן (הגבינה המוקרשת) ומניחים בתבנית. לאחר שמוציאים מהתבנית מכסים אותה באבק פחם ומשאירים אותה להבשיל בחדר לח ומאוורר. ההבשלה נמשכת שלושה שבועות שבמהלכם נוצר העובש החיצוני האופייני והפאטה המרכזי (תוך הגבינה) שבהתחלה מתפוררת – לאחר מכן מתרככת.

הגבינה זמינה בין מרץ לדצמבר, עם שיא ייצור בין אפריל לאוגוסט.
== ראו גם ==
* רשימת גבינות מחלב עיזים 

== קישורים חיצוניים ==

* [http://www.vins-fromages-valencay.com Extraits de Terroir, Destinés au partage...]

== הערות שוליים ==

קטגוריה:גבינות עיזים
קטגוריה:גבינות צרפתיות
אוסו-איראטי

אוסו-איראטי (בצרפתית: Ossau-Iraty) היא גבינה אוקסיטנית - באסקית העשויה מחלב כבשים.

== מקור הגבינה ==
גבינת אוסו-איראטי או אסקירו<ref></ref> מיוצרת בדרום מערב צרפת, בצפון חבל הבאסקים ובבארן (Béarn). שמה משקף את מיקומה הגאוגרפי - את עמק אוסו בבארן ואת יער איראטי בחבל הבאסקים.<ref></ref>

== מצב AOC ==
הגבינה קיבלה הסמכה כמוצר של כינוי מקור מבוקר (AOC) מאז 1980. זוהי אחת משלוש הגבינות מחלב כבשים שקיבלו מעמד של AOC בצרפת (האחרות הן רוקפור וברוציו). היא ממוצא עתיק, שהוכנה באופן מסורתי על ידי רועי הצאן באזור.<ref></ref>

== ייצור ==
טכניקות הייצור שלה הן בגדר שיטות העולם הישן, לפיהן הכבשים עדיין רועות בשטחי מרעה בהרים. החלב חייב להגיע מהגזעים Basco-bearnaise, Red-face Manech, או Black-face Manech. זוהי גבינה לא מבושלת שנעשית בכבישה. כאשר היא מוצעת כגבינה מתוצרת חוות חקלאיות (כך היא ידועה כ-fromage fermier, fromage de ferme או produit fermier) תקנות ה-AOC קובעות, כי יש להשתמש רק בחלב גולמי ולא מפוסטר.<ref></ref><ref></ref>

=== סטטיסטיקה ===
* 3,067 טון (בשנת 2003)
* 60 יצרנים פרטיים (בשנת 2003)
* 8 יצרנים: תעשיות וקואופרטיבים (בשנת 1998)
* 2,045 יצרני חלב (בשנת 1998)

== תיאור ==
לפי התיאור הרשמי, קרום הגבינה הוא צהוב-כתום עד אפור, וצבע הגוף נע בין לבן לשמנת בהתאם לאופן התבגרותה. היא חלקה, קרמית ומוצקה, ועשויים להיות לה כמה עיניים קטנות (פתחים).<ref></ref>

== ראו גם ==
* אידיאזבל (גבינה)

== קישורים חיצוניים ==

== הערות שוליים ==

קטגוריה:גבינות כבשים
קטגוריה:גבינות צרפתיות
קטגוריה:גבינות קשות
וילי להמן

וילי (ווילי) להמן (בגרמנית: Willy Lehmann; 15 במרץ 1884 – 13 בדצמבר 1942) היה פקיד משטרה וסוכן סובייטי בגרמניה הנאצית.<ref name="spie"></ref> להמן היה מפקח פלילי ו־SS-האופטשטורמפיהרר, ונודע בשם הקוד Agent A-201/Breitenbach. במהלך מלחמת העולם השנייה להמן היה אחד המקורות החשובים ביותר עבור הנ.ק.ו.ד. בגרמניה הנאצית.

==ביוגרפיה==
להמן הצטרף למשטרת ברלין ב-1911. ב-1920 הוא הפך לסגן ראש הדיוויזיה נגד ריגול. בשנת 1929 החל להמן לספק מידע עבור הנ.ק.ו.ד.. הוא עשה זאת לא מתוך אהדה קומוניסטית, אלא בגלל שהיה נשוי, גם לו חברה והיה צריך כסף. בנוסף, הייתה לו חיבה להמר על סוסים.<ref>[https://www.spiegel.de/geschichte/spionage-im-zweiten-weltkrieg-a-948520.html Uwe Klussmann: Stalins Mann in der Gestapo. der Spiegel. 29 September 2009]</ref>

בשנת 1933 הצטרף להמן לגסטפו. שם הקוד של הנ.ק.ו.ד. של הגסטפו היה Apotheke (בית מרקחת). בגסטפו הפך להמן למנהל הדיוויזיה הנלחמת בריגול סובייטי. הודות למידע של להמן הצליחו הסובייטים לשחרר את סוכנם ארנולד דויטש, שלימים גייס את קים פילבי.<ref>Hans Coppi: Willy Lehmann; in: Hans Schafranek und Johannes Tuchel (Eds.):Krieg im Äther. Widerstand und Spionage im Zweiten Weltkrieg. Picus Verlag: Wien 2004, </ref>

להמן הצטרף ל-SS בשנת 1934. לקראת סוף יוני ביקש הרמן גרינג מהמן לסייע בארגון ליל הסכינים הארוכות כדי לחסל את מתנגדי המשטר. מאוחר יותר אמר להמן לנ.ק.ו.ד. שהרציחות שביצע במהלך ליל הסכינים הארוכות עשה אותו לחולה. אבל במקביל הם ביצרו את מעמדו עם הממונים עליו בגסטפו.

בשנת 1939 עבר להמן למשרד הראשי לביטחון הרייך, אוגדה IV. אחריותו הייתה למנוע מהסובייטים לרגל אחר תעשיית החימוש הגרמנית. עמדה זו אפשרה להמן לספק מידע רב ערך לסובייטים על חימוש גרמני. ב-19 ביוני 1941 דיווח להמן לנ.ק.ו.ד. על התאריך המדויק שבו תכננו הגרמנים לפלוש לברית המועצות. מבצע ברברוסה יצא לדרך ב-22 ביוני 1941. הודעתו הועברה בטלגרף ללברנטי בריה ולסטלין, אך האחרון דחה אותה, כמו דיווחים אחרים. זה היה הקשר האחרון שלו, משום שזמן קצר לאחר הפלישה עזבו כל אנשי הקשר הסובייטיים שלו, ולכל מכשירי הרדיו הרזרביים שבהם השתמשו הסוכנים הגרמנים, לא היה מספיק טווח לאחר הכיבוש של מינסק ב-28 ביוני.

ב-1942, עם גילוי התזמורת האדומה על ידי הגרמנים, נעצר להמן ונורה ללא משפט בהוראת היינריך הימלר.

== לקריאה נוספת ==
<div class="mw-content-ltr">
* 
* 
</div>

== הערות שוליים ==

קטגוריה:מרגלים במלחמה הקרה
קטגוריה:מרגלים למען ברית המועצות
קטגוריה:גרמנים שנולדו ב-1884
קטגוריה:גרמנים שנפטרו ב-1942
קרקוביץ

קרקוביץ (באוקראינית: Краковець; בפולנית: Krakowiec) היא עיירה קטנה במחוז לביב במערב אוקראינה. היא שוכנת על גבול פולין–אוקראינה, בערך בחצי הדרך שבין לבוב לקרקוב. בתחומיה נמצא מעבר הגבול קרקוביץ. אוכלוסיית העיירה נאמדת ב־1,154 תושבים ותושבות (נכון לשנת 2022).

==קישורים חיצוניים==

קטגוריה:מחוז לבוב: יישובים
לאיול (גבינה)

גבינת לאיול (בצרפתית: Laguiole), הנקראת לפעמים Tome de Laguiole, היא גבינה צרפתית לא מבושלת שמיוצרת בכבישה, מרמת אוברק (Aubrac), הממוקמת בין 800 לבין 1400 מ' גובה, באזור אוורון בחלקה הדרומי של צרפת.<ref></ref> היא קיבלה את שמה מהעיירה הקטנה לאיול (Laguiole) ומוגנת תחת הכינוי מקור מבוקר (Appellation d'Origine Contrôlée (AOC)) הצרפתי מאז 1961 וגם בעלת הסמכה של כינוי מקור מוגן מאז 1996.<ref></ref>

== היסטוריה ==
מסופר שגבינת לאיול הומצאה במנזר בהרי אוברק במאה ה-19. על פי דיווחים היסטוריים, הנזירים העבירו את המתכון להכנת גבינה זו מבקר שרעה בשדות מרעה ההרים, ליושבי הבקתות המקומיים, כלומר לבעלי הבורונים, דהיינו בקתות ההרים.

== מאפיינים ==
[https://archive.today/20130124014708/http://www.french-cheese.com/l french-cheese.com] מתאר את טעם הגבינה כך:

== ייצור ==
כיום, לאיול מיוצרת בשלושה מחוזות שונים: אוורון, קנטל ולוזר על ידי הקואופרטיבי Jeune Montagne. זהו היצרן היחיד המורשה כיום לייצר גבינה זו. עם תכולת שומן של 45% (מהחומר היבש), ללאיול יש תוך של משחה דחוסה ולא מבושלת העשויה אך ורק מחלב פרה צרפתי זימנטל גולמי (לא מפוסטר), שנחלב בין מאי לבין אוקטובר מעל 800 מטר גובה. 666 טון גבינה זו הופקו בשנת 1998 (ירידה של 9.14% מאז 1996) שהופקו מ-20,000 - 30,000 ליטר חלב שנאסף מ-79 חוות שונות.

הגבינה שוקלת 40–50 ק"ג בגלגל והיא מסומנת ונבדלת על ידי סימן פר ושמה מוטבע על הקליפה, וכן על ידי לוח תווית זיהוי מאלומיניום. תהליך הייצור שלה מתחיל באנזים הגבנה לפני לחיצת הגבן (גבינה מוקרשת) במכבש בשני שלבים רצופים. ההתישנות נמשכת שישה חודשים לפחות ועשויה להיות ארוכה עד שנים עשר חודשים. הקליפה טבעית וקשה, תוך הגבינה בצבע קש גמישה ומוצקה, והמרקם עשיר וקרמי. יינות מומלצים לצריכה עם הגבינה: יינות אדומים פירותיים כמו מרסיאק, קאהור או Etraygues.

באופן מסורתי, Tome de Laguiole (או Tomme) היא אחד המרכיבים העיקריים באליגוט (מחית תפוחי אדמה עם גבינה, שמנת וחמאה).

== קישורים חיצוניים ==

== הערות שוליים ==

קטגוריה:גבינות צרפתיות
בוסוליי

בוסוליי (בצרפתית: Beausoleil; "שמש יפה") היא קומונה במחוז האלפים הימיים בחבל פרובאנס-אלפ-קוט ד'אזור בדרום מזרח צרפת. היא צמודה לנסיכות מונקו מדרום לה.

הקומונה של בוסוליי הוקמה ב-1904; היא הייתה אמורה להיקרא "מונטה קרלו העליונה" לזמן מה, אך הרעיון נזנח לאחר הפגנות מצד הרשויות במונקו. נכון לינואר 2020 היא מונה 13,153 תושבים.

==ראו גם==
* קומונות של האלפים הימיים 
* נסיכות מונקו
* מונטה קרלו

==קישורים חיצוניים==

* 

קטגוריה:פרובאנס-אלפ-קוט ד'אזור: יישובים
קטגוריה:פרובאנס-אלפ-קוט ד'אזור: ערים
קטגוריה:יישובים שהוקמו ב-1904
יחסי החוץ של סיישל

מדיניות החוץ של סיישל מבוססת על פרקטיקה דיפלומטית שלווה, פרואקטיבית וחדשנית. יחסי החוץ של סיישל נקבעים על ידי מערכת החוקים הלאומיים שלה, חוקת סיישל המיושמת על ידי הממשלה. החוקה מעניקה לנשיא סמכויות לנהל את מדיניות החוץ של סיישל. סעיף 70 מסמיך את הנשיא למנות שר לענייני חוץ ולהאציל סמכויות לפי הצורך לניהול מדיניות החוץ של סיישל, וסעיף 71 מחייב את השר לתת דין וחשבון לנשיא על ניהול המנדט למדיניות החוץ. סעיף 64 קובע כי הנשיא ימנה שגרירים, נציבים עליונים, כל נציג עיקרי, יקבל שליחים מוסמכים, ויבצע או יגרום לביצוע אמנות בשם הרפובליקה.

היחסים הדו-צדדיים של סיישל מתמקדים בביטוי שותפויות כלכליות ושיתוף פעולה, פיתוח מגזרי הכלכלה השונים, סחר, השקעות זרות ישירות, דיג ותיירות. סיישל תתעדף; בטיחות וביטחון ימי, חינוך, אנרגיה מתחדשת, הגנת הסביבה, תעופה, פרויקטי תשתית, בריאות, פיתוח חברתי, סיוע טכני, חינוך, הכשרה וחילופי תרבות.

סיישל דוגלת בתפיסה הרחבה יותר של ביטחון אנושי ותומכת ביוזמות היוצרות תנאים נוחים ליציבות אזורית, שיתוף פעולה בינלאומי ושגשוג כלכלי ויתרמו לשלום, ביטחון ויציבות באזור באמצעות דיפלומטיה פרואקטיבית.

== משרד החוץ של סיישל ==
סיישל הקימה את משרד החוץ שלה לאחר שקיבלה את עצמאותה מהממלכה המאוחדת בשנת 1976. השר הראשון שנכנס לתפקיד שר החוץ היה הנשיא הראשון של הרפובליקה של סיישל, ג'יימס מנצ'ם.

היה מקובל שנשיא הרפובליקה יכהן כשר החוץ. אחרי הנשיא מנצ'ם, שלושה נשיאי סיישל אחרים, אלברט רנה, מר ג'יימס מישל ומר דני פור החזיקו בתיק החוץ במהלך כהונתם. תיק זה הוחזק גם על ידי סגן הנשיא וינסנט מריטון.

מאז הקמתו עומדים בראש משרד החוץ, תחת שמות שונים, 14 שרים. השר הנוכחי האחראי על תיק זה, החל מנובמבר 2020, הוא מר סילבסטרה רדגונדה.

== קישורים חיצוניים ==

* [https://mfa.gov.sc/ המשרד ליחסי חוץ של סיישל]

*
רוביולה

רוביולה (באיטלקית: Robiola) היא גבינה איטלקית רכה מיושנת ממשפחת הסטראקינו. היא מאזור לאנגה ועשויה בפרופורציות שונות של חלב פרה, חלב עיזים וחלב כבשים.

== היסטוריה ==
תיאוריה אחת אומרת שהגבינה קיבלה את שמה מהעיר רוביו (Robbio) בנפת פאביה. תיאוריה אחרת היא שהשם בא מהמילה rubeole (אדום) בגלל צבע הקליפה המתובלת.

== מאפיינים ==
=== ייצור ===
סוגים שונים של רוביולה מיוצרים ברחבי פיימונטה מהנפות קונאו, אסטי ואלסנדריה ועד למחוז לומברדיה. זוהי אחת מההתמחויות של ואל ד'אוסטה.<ref name="anderson"></ref> הטעם והמראה של רוביולה משתנים בהתאם למקום שבו היא יוצרה. ל-Robiola di Roccaverano DOP / DOC אין קליפה וצבעה מעט צהוב-קש עם טעם מתוק. לרוביולה לומברדיה קליפה דקה, לבנה חלבית עד ורודה ונוטה להיות בצורת לחמניות קטנות. לגבינה בצבע שמנת שמתחת לקליפה הפורחת שלה יש טעם חלק, מלא, חריף וחמצמץ קל, כנראה בגלל תכולת השומן הגבוהה (52%). קליפתה ניתנת להסרה, אבל היא עדינה ללא אמוניה ומוסיפה לגבינה עדינות ופריכות.

=== צריכה ===
רוביולה מוגשת בדרך כלל כגבינה שולחנית, לבד או עם שמן, מלח ופלפל. יש לאחסן אותה כראוי לאחר הרכישה, ותישמר טריה עד חודש אחד. טעמה החריף מיוחס להחדרת עשבי הבר שעליהם רועות בעלי החיים. ניתן להשתמש ברוביולה גם בבישול כולל מנות של פיימונטה המפורסמות כמו "ריזוטו רוביולה" ו"אליו רוביולה ספגטי" ומנות אחרות. יש להקפיד במיוחד על אחסון נכון של הגבינה (אין לעטוף בניילון, שכן הגבינה עלולה "להחנק" ולהתקלקל). מומלץ לאחסן אותה בקירור לא עטופה אלא בקליפה שלה או עטופה בנייר ולהשתמש בה תוך שבוע מרגע הרכישה.

== קישורים חיצוניים ==

* [http://www.italianmade.com/foods/subcat23030.cfm תוצרת איטלקית]
* ג'נט פלטשר, [http://www.sfgate.com/cgi-bin/article.cgi?file=/chronicle/archive/2005/07/07/WIGNBDJCCV1.DTL&type=wine "הכל בתערובת עבור הרוביולה הזו"], באתר סן פרנסיסקו כרוניקל, 6 ביולי 2005
* [http://www.italiancookingandliving.com/food/essentials/robiola.html בישול וחיים]
* פליניוס על הגבינה שעשויה להיות רוביולה בספר 11 של תולדות הטבע:
** [http://old.perseus.tufts.edu/cgi-bin/ptext?doc=Perseus%3Atext%3A1999.02.0137%3Ahead%3D%23704 בפרסאוס] 
** [https://penelope.uchicago.edu/Thayer/L/Roman/Texts/Pliny_the_Elder/11*.html#241 ב-LacusCurtius] 

== הערות שוליים ==

קטגוריה:גבינות כבשים
קטגוריה:גבינות עיזים
קטגוריה:גבינות איטלקיות
קטגוריה:גבינות רכות
סכר סון לה

סכר סון לה מצד האגם
סכר סון לה (בווייטנאמית: Sơn La Dam) הוא סכר כבידה בווייטנאם, כ-340 ק"מ מצפון-מערב להאנוי, על הנהר השחור במחוז מונְג לָה (Mường La), בפרובינציה סון לה (Sơn La). הסכר נועד לשמש כתחנת כוח הידרו-אלקטרית. זוהי תחנת הכוח ההידרו-אלקטרית הגדולה ביותר בדרום-מזרח אסיה.<ref name=":0"></ref>

== היסטוריה ==
הפרויקט הוצע בשנות ה-70 ולשם הקמתו, בוצעו מספר מחקרים על ידי חברות ממדינות שונות. במאי 2000, דחתה האספה הלאומית של וייטנאם (the National Assembly of Vietnam) את ההחלטה לגבי הסכר, בשל חוסר מידע על תוכניות להעברת אוכלוסייה ופיצויים וכן קבלת מחקרי היתכנות לגרסה מוקטנת של הסכר. הפרויקט אושר על ידי האספה בדצמבר 2002.<ref name=":1"></ref> התכנון נמסר לידי החברה הרוסית Hydroproject. הבנייה החלה ב-2 בדצמבר 2005 וארכה כחמש שנים. העלות הכוללת של הפרויקט הייתה כשני מיליארד דולר. הסכר נמצא בבעלות חברת החשמל הווייטנאמית (Vietnam Electricity - EVN).

ב-17 בדצמבר 2010 חוברה הטורבינה הראשונה לרשת החשמל.<ref name=":0" /> הטורבינה השנייה הופעלה ב-10 במאי 2011, הטורבינה השלישית ב-20 באוקטובר 2011, הטורבינה הרביעית ב-22 בדצמבר 2011, הטורבינה החמישית ב-30 באפריל 2012, והטורבינה השישית ב-26 בספטמבר 2012. הפרויקט כולו הושלם ב-20 בדצמבר 2012.

== תיאור ==
הסכר הוא מסוג "סכר כבידה" שאורכו הוא למעלה מ-1,000 מטרים, גובהו 138 מטרים ורוחבו 90 מטרים בבסיס. הסכר בנוי מבטון, בשיטת Roller-compacted concrete - RCC.<ref name=":2"></ref>

תחנת הכוח מורכבת משש טורבינות, שכל אחת מהן היא בעלת כושר ייצור של 400 מגה-וואט,<ref name=":0" /> דהיינו לסכר יש כושר ייצור של 2,400 מגה-וואט. הייצור השנתי הצפוי הוא בשיעור של 10,246 ג'יגה-וואט. הטורבינות הותקנו ומתוחזקות על ידי החברה הווייטנאמית Lilama Joint No 10.

בספטמבר 2008 ובפברואר 2009 התגלו סדקים בסכר, הגדול שבהם היה באורך של 31.5 מטרים, ברוחב של 11 מ"מ ובעומק שישה מטרים. על אף שהסדק נראה גדול, מומחים העריכו כי אינו משמעותי, ביחס לרוחבו של הסכר.<ref name=":2" />

== השפעת הבנייה על הסביבה ==
הפרויקט דרש יישוב מחדש של למעלה מ-91,000 תושבים, בני כמה מיעוטים אתניים. הייתה זו העברת האוכלוסייה הגדולה ביותר בהיסטוריה של וייטנאם.<ref name=":1" /> היישוב מחדש החל בשנת 2005.<ref name=":1" />

== קישורים חיצוניים ==

== הערות שוליים ==

קטגוריה:אסיה: סכרים
קטגוריה:וייטנאם: מבנים
יחסי אוסטרליה–סיישל

יחסי אוסטרליה–סיישל הם יחסי החוץ בין אוסטרליה וסיישל.

== סקירה כללית ==
אוסטרליה ואיי סיישל נהנו מיחסים טובים, כחברות בחבר העמים הבריטי ובאגודת שפת האוקיינוס ההודי, עוד לפני עצמאותה של איי סיישל. ראש הממשלה ג'יימס מנצ'ם ערך ביקור רשמי באוסטרליה באפריל 1976. יחסים דיפלומטיים בין המדינות כוננו ב-29 ביוני 1976, יום העצמאות של סיישל.

ישנה פזורה סיישלית משמעותית באוסטרליה, באופן מסורתי הגדולה ביותר מחוץ לאיי סיישל, אם כי מספר התושבים ילידי סיישל ירד בשנים האחרונות. המפקד האוסטרלי האחרון בשנת 2016 רשם 2,519 ילידי סיישל באוסטרליה. הפזורה גדלה באופן משמעותי על ידי דור שני ושלישי למוצא סיישל שמקיימים קשרים עם מדינת האיים. מנהיגים פוליטיים ועסקיים רבים של סיישל למדו באוסטרליה. סך סחר הסחורות בין שתי המדינות בשנים 2019–2020 הוערך ב-10.6 מיליון דולר אוסטרלי.

המושל הכללי האוסטרלי, קוונטין ברייס, ערך ביקור ממלכתי באיי סיישל באפריל 2009 כדי לקדם את היחסים הבילטרליים. כנגד, באוגוסט 2011 ערך נשיא סיישל ג'יימס מישל ביקור ממלכתי באוסטרליה.

עורך דין אוסטרלי עומד בראש ועדת האמת, הפיוס והאחדות הלאומית (TRNUC) שהוקמה על ידי האספה הלאומית של סיישל בשנת 2018. TRNUC בוחנת את המורשת הפוליטית, זכויות האדם והמשפטיות של השליט הסמכותי הוותיק של סיישל, פרנס-אלבר רנה.

== נציגויות דיפלומטיות ==
* אוסטרליה מיוצגת בסיישל באמצעות הנציבות העליונה שלה בפורט לואיס, מאוריציוס.
* סיישל מיוצגת באוסטרליה באמצעות הנציבות העליונה שלה בניו דלהי, הודו.

== קישורים חיצוניים ==

== הערות שוליים ==
יער שוקדה

יער שוקדה הוא יער קהילתי ב, שניטע על ידי קרן קיימת לישראל בשיתוף תושבי מושבי הסביבה שוקדה, כפר מימון וקיבוץ עלומים אשר ממוקמים סביבו. עצי היער, ניטעו לראשונה בשנת 1957. היער נחנך באופן רשמי בסוכות תשע"ה.<ref name=":0"></ref>

יער שוקדה ממוקם במערב הנגב. העצים ביער ניטעו בשנת 1957. בין העצים שניטעו מיני אקליפטוס, אורן וקזוארינה. עצים אלו צומחים במישורי הלס ומתקיימים בתנאי האקלים באזור הנגב המערבי. ייתכן ועצי אשל ניטעו בימי המנדט הבריטי וייתכן שניטעו לקראת שלהי התקופה העות'מאנית. לקראת חודש פברואר פורחות כלניות ביער ויוצרות מרבדים אדומים נרחבים. מבקרים רבים באים לחזות בכלניות במסגרת פסטיבל דרום אדום.<ref name=":0" /><ref></ref>

יישובי הסביבה המושבים שוקדה, כפר מימון וקיבוץ עלומים ממוקמים סביב היער. ביער נחנכו חניונים ושבילי הליכה ואופניים.<ref name=":0" />

בשנת 2018 שוגרו מרצועת עזה עפיפוני תבערה ובלוני תבערה אליהם מוצמד מטען חבלה וגרמו לשריפות ענק באזור בהן ביער שוקדה.

==אתרים בסביבת היער==
ח'רבת א-צפריה, הוא אתר ארכאולוגי קדום. על פי הממצאים באזור ייתכן והתקיים באזור יישוב עוד מהתקופה הביזנטית ועד התקופה העות'מאנית. בשנת 2014 ביצעה רשות העתיקות במימון קק"ל תוכנית שיקום של באר האנטיליה הסמוכה לחניון. על פי הממצאים שהתגלו, הבאר נבנתה בתקופ שלטון העות'מאנים בארץ. המים שנשאבו מהבאר זרמו באמה קצרה לבריכה הסמוכה, שבנוסף אליה נבנתה שוקת להשקיית ערי הצאן בסביבה. הבאר עברה שיפוץ בתקופת המנדט הבריטי.

== קישורים חיצוניים ==

* [https://www.kkl.org.il/parks_and_forests/shokeda-forest/ יער שוקדה, אתר קרן קיימת לישראל]

[[תמונת פנורמה של מרבדי הכלניות ביער שוקדה בפסטיבל דרום אדום, פברואר 2012.]]

==הערות שוליים==

קטגוריה:ישראל: יערות קהילתיים
קטגוריה:הנגב: שמורות טבע
קטגוריה:עלומים (קיבוץ)
קטגוריה:עוטף עזה
אפואס דה בורגון

אֶפּוּאַס (בצרפתית: Époisses de Bourgogne או רק Époisses) היא גבינה תחומה חוקית לייצור בכפר אפואס וסביבותיו במחוז קוט-ד'אור, בערך באמצע הדרך בין דיז'ון לבין אוסר, בדוכסות בורגונדי לשעבר, צרפת. ייצורה מתבסס על תהליכים חקלאיים ומשאבים שנמצאים באופן מסורתי באזור זה.

== מאפיינים ==
אפואס היא גבינה חריפה רכה מחלב פרה. היא מבשילה במריחה, ב"קליפה שטופה" (שטופה בתמלחת וב"מארק דה בורגון", ברנדי חרצני הענבים - דומה לגרפה - המקומי). היא עגולה בסביבות ה-10 ס"מ קוטר או 18 ס"מ קוטר, בצבע אדום-כתום רך ייחודי. היא מיוצרת מחלב גולמי או מפוסטר,<ref></ref> נמכרת בקופסת עץ עגולה ולעיתים מוגשת במסעדות עם כפית בשל מרקמה הרך במיוחד. הגבינה מוגשת לרוב עם בירה טראפיסטית או סוטרן.

== היסטוריה ==
גבינה צרפתית אפואס מותג בקופסת עץ
בתחילת המאה השש עשרה, הכפר היה ביתם של קהילת נזירים ציסטרציאנים במנזר Cîteaux שלפי האגדה שבעל פה, החלו בייצור הגבינה. מאתיים שנה מאוחר יותר, כשהקהילה עזבה, ירשו החקלאים המקומיים את המתכון, שהתפתח במהלך המאה שלאחר מכן. נפוליאון אהב במיוחד את הגבינה, והמשפטן והפוליטיקאי המפורסם ז'אן אנטלם בריה-סאווארן סיווג אותה כ"מלך כל הגבינות".

אף על פי שהייתה פופולרית בתחילת המאה העשרים, עם למעלה מ-300 חוות שייצרו את הגבינה, הייצור כמעט גווע עד סוף מלחמת העולם השנייה. הדבר נבע מאובדן חלק ניכר מאוכלוסיית הגברים, והותיר את הנשים לעבוד בשדות, מה שהוביל בתורו להזנחה של עסקי החלב המקומיים ושל ייצור הגבינות.

== ייצור ==
גבינה אפואס ויין לבן עם לחם מחמצת
בשלב הראשון של הייצור, החלב המלא מחומם לסביבות 30 מעלות צלזיוס כאשר ההתקרשות נמשכת לפחות 16 שעות. את הגבן השביר מנקזים בתבניות, ולאחר מכן נותנים למי גבינה לזלוג החוצה. כ-48 שעות לאחר מכן מסירים את הגבינה מהתבניות, ממליחים אותה ומניחים על מתלים לייבוש. לאחר שהתייבשה, היא מועברת למרתפים להתיישנות.

כל גלגל גבינה נשטפת עד שלוש פעמים בשבוע בתערובת של מים וה"ברנדי חרצני ענבים", ומצוחצחת ביד כדי לפזר את החיידקים באופן שווה על פני השטח. השמרים וחומרי התסיסה מייצרים את המראה החיצוני הכתום-אדום הייחודי, כפי שהוא מתפתח על פני תקופה של כשישה שבועות.

בשנת 1991 זכתה הגבינה למעמד כינוי מקור מבוקר (AOC), הקובע כי הייצור חייב לפעול לפי הכללים הבאים:
* יש לבצע את הקרשת החלב על ידי חומצת לקטית ולהמשיך אותה במשך 16 שעות.
* יש לחתוך את הגבן בגסות ולא לשבור.
* לאחר הניקוז, מותר להשתמש רק במלח יבש.

על פי תקנת AOC, רק גבינה המיוצרת בקומונות הרשומות במחלקות קוט-ד'אור, הוט-מארן ויון יכולה לשאת את הכינוי.<ref name="inao"></ref>

== לקריאה נוספת ==
* 

== קישורים חיצוניים ==

* [http://www.fromage-epoisses.com/index.php?lang=44 Syndicat de Défense de l'Epoisses]
* [http://www.fromagerie-berthaut.com פרומאג'רי ברטו]

== הערות שוליים ==

קטגוריה:גבינות צרפתיות
Spotify Wrapped

Spotify Wrapped (בתרגום חופשי לעברית: ספוטיפיי עָטוּף) הוא קמפיין שיווקי ויראלי של שירות הזרמת המוזיקה השוודי ספוטיפיי, המתפרסם מדי שנה מאז 2016. הקמפיין מתפרסם בכל תחילת דצמבר של כל שנה, ומראה סטטיסטיקות ונתונים על ההאזנות של המשתמש בשירות.

Spotify Wrapped כולל בדרך כלל את חמשת המוזיקאים שהמשתמש האזין להם בתדירות הגבוהה ביותר, את השירים שהמשתמש הקשיב להם הכי הרבה ואת הז'אנרים הזמרים האהובים על המשתמש. גם למפיקי תוכן בפלטפורמה יש גישה לגרסה של Spotify Wrapped, הכוללת את מספר הפעמים שהתוכן שלהם הוזרם באותה שנה. בנוסף לנתונים אישיים, Spotify Wrapped כולל גם מידע על פעילות בשירות כולו. בעוד ש-Spotify Wrapped מכונה בדרך כלל אוסף שנתי של נתונים, רק פעילות מ-1 בינואר ועד תאריך לא ידוע ב-2 החודשים האחרונים של השנה, נספרת עבור כל שנה נתונה.

Spotify Wrapped פופולרי מאוד ברשתות החברתיות, ומדי שנה מגיע למיליוני אנשים ברשתות החברתיות. שחרורו בתחילת דצמבר או בסוף נובמבר בכל שנה, מלווה בדרך כלל בשלטי חוצות ופרסומות בטלוויזיה. הקמפיין השיווקי זכה גם לשבחים וגם לביקורת על כך שהוא מספק לספוטיפיי פרסום בחינם והוא נדון בהקשר לשאלות פרטיות. פרשנים גם ניתחו את ההשפעות של Spotify Wrapped על תעשיית המוזיקה וביקרו אותה.

== קישורים חיצוניים ==
* 

קטגוריה:ספוטיפיי
קטגוריה:תופעות אינטרנט
הנהר השחור (אסיה)

הנהר שחור ליד העיירה Mường Lay
הנהר השחור (בווייטנאמית: Sông Đà) הוא נהר הזורם בסין ובצפון־מערב וייטנאם. במעלה הזרם, בסין, הנהר נקרא: לִישְׂייֵן (Lixian).<ref></ref>

== תיאור הנהר ומהלכו ==
מקורו של הנהר השחור הוא במחוז יונאן שבסין. ומשם הוא זורם, בכיוון כללי דרומית מזרחית ועובר דרך המחוזות הווייטנאמיים לאי צ'אוּ (Lai Châu), סון לה (Sơn La) והוֹאַ בִּינֶה (Hòa Bình).

הנהר השחור נשפך אל אגם הוֹאַ בִּינֶה ומשם הוא זורם צפונה לכיוון העיר וויֶיט טְרִי, במחוז טאם נונג, ושם מתמזג עם הנהר האדום והוא היובל העיקרי שלו.

אורכו הכולל של הנהר השחור הוא 910 ק"מ, מהם 427 ק"מ בסין ו-527 ק"מ בווייטנאם.

== כוח הידרואלקטרי ==
הנהר השחור מניב כוח הידרואלקטרי משמעותי.

בסין תוכננו שבעה סכרים על הנהר, מתוכם שישה הושלמו ואחד עדיין בשלב התכנון.<ref></ref> קיבולת הכוח המותקנת הכוללת של סדרת סכרים זו היא כ-1,300 מגה וואט.<ref></ref>

בווייטנאם, ישנם על הנהר השחור שלושה מפעלים הידרואלקטריים גדולים. סכר הוֹאַ בִּינֶה, כ־60 ק"מ דרומית מזרחית להנוי, הושלם בשנת 1994. סכר סון לה, כ-340 ק"מ מצפון מערב להנוי, הושלם בשנת 2012 והפך ליצרן ההידרואלקטרי הגדול ביותר בדרום מזרח אסיה וסכר לאי צ'אוּ נחנך ב-20 בדצמבר 2016.<ref name="evn.com.vn"></ref> קיבולת הכוח המותקנת הכוללת של שלושת הסכרים הללו היא 5,520 מגה וואט.

== קישורים חיצוניים ==

* 

== הערות שוליים ==

קטגוריה:אסיה: נהרות ונחלים
ג'יהאד מוחייסן

ג'יהאד מוחייסן (בערבית: جهاد محيسن, בתעתיק מדויק: גִ'האד מחיסן; 14 בדצמבר 1970 – 19 באוקטובר 2023) היה פעיל חמאס שכיהן כקצין ביטחון פלסטיני בכיר, ראש כוחות הביטחון הלאומי הפלסטינים ברצועת עזה.<ref></ref><ref name="who"></ref><ref></ref> הוא חוסל יחד עם משפחתו בתקיפה אווירית של חיל האוויר הישראלי במהלך מלחמת חרבות ברזל.<ref name="who" />

ב-19 באוקטובר 2023 הודיע דובר צה"ל כי מוחייסן חוסל במהלך תקיפות חיל האוויר הישראלי על שכונת שיח' רדואן שבצפון עזה כחלק ממלחמת חרבות ברזל.<ref name="who"/><ref></ref>

== הערות שוליים ==

קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:רצועת עזה: אישים
קטגוריה:אישים שנהרגו בתקיפות אוויריות ישראליות
קטגוריה:פלסטינים שנולדו ב-1970
קטגוריה:פלסטינים שנפטרו ב-2023
יחידת מרקוס (הודו)

מרקוס (בהינדי: मार्कोस) היא יחידת הקומנדו הימי המשתייכת לחיל הים ההודי והיא חלק מחטיבת המבצעים המיוחדים של הכוחות המזוינים. יחידה זו מתמקדת בפעילות קומנדו ובמשימות מיוחדות אחרות. לוחמי היחידה מסוגלים לפעול בכל סוגי הסביבות; בים, באוויר וביבשה.<ref></ref>

== תפקידים ==
היחידה הוקמה בשנת 1987 והיא מתמקדת בפעולות ימיות, בדומה לשייטת 13 בצה"ל ויחידות קומנדו ימי אחרות, אך פועלת במשולב בכל סוגי השטח ובמגוון רחב של פעילויות, תפקיד היחידה התפתח לאורך השנים מאז הוקמה וכיום תפקידיה מאופיינים בלוחמה בטרור, סיור מיוחד, פשיטות ימיות וחילוץ בני ערובה. אורך הכשרתם של לוחמי היחידה אורך כשנתיים.

== פעילות מבצעית ==
לאורך השנים צברה היחידה ניסיון בפעילויות לחימה מגוונות בתוואי שטח שונים בהודו וברחבי העולם ביניהם מלחמת קרגיל ועימותים צבאיים אחרים מול פקיסטן וסין. החל משנת 2008 קורפוס האמודאים משתתף בעיקר בלחימה כנגד פיראטים ברחבי העולם.

== גלריה ==
<gallery>
קובץ:An Indian Marine Commando looks down his weapon during special operations urban combat training as part of Rim of the Pacific (RIMPAC) 2022.jpg|קישור=|לוחם מרקוס באימון לוחמה בשטח בנוי
קובץ:MARCOS at Defence Expo 2020.jpg|קישור=|לוחם מרקוס בתרגיל פשיטה מהים
קובץ:MARCOS diving training.jpg|קישור=|אימון צלילה
קובץ:RIMPAC 2022, US, India conduct military freefall training.jpg|קישור=|אימון צניחה יחד עם אריות הים
קובץ:MARCOS during a VBSS exercise at RIMPAC 2022.png|קישור=|לוחמי מרקוס בתרגיל השתלטות על ספינה
קובץ:HAL Dhruv MKIII and Commandos doing Heliborne Operations.jpg|קישור=|תרגול פשיטה מהאוויר
קובץ:HAL Dhruv MKIII and Commandos doing Heliborne operations.jpg|קישור=|לוחמי מרקוס
</gallery>

== קישורים חיצוניים ==

== הערות שוליים ==

קטגוריה:יחידות קומנדו ימי
קטגוריה:הצי ההודי